I tiden 700- til 600-tallet f.Kr. fant kithara en stor nisje i greske offentlige forestillinger. Den utviklet seg med utgangspunkt i instrumentet (φόρμιγξ), som hadde fra to til seks strenger og var et av de eldste greske strengeinstrumentene. Forminxen var også utgangspunktet for lyren. Eposdikteren Homer betegnet spill på forminx som «kitharis» og «kitharizein». Begge instrumentene var viet guden Apollon og guden ble framstilt i kunsten som spiller av instrumentet. Selv om den i form ligner den greske lyren formet som et skilpaddeskall, som enhver veloppdragen gresk borger i antikken kunne spille, var kitharaen med sin store lydboks mer egnet for virtuos framføring. Det var generelt et instrument for profesjonelle musikere forbeholdt offentlige konserter, koropptredener og musikkkonkurranser.